Svetište Voda svetog Jakova u Kreševu
Svetište Voda svetog Jakova u Kreševu je asocijativni kulturni krajolik povezan s historijskim, vjerskim, kulturnim i simboličkim vezama s elementima prirodnog područja. Nalazi se u selu Deževicama, u općini Kreševo, Bosna i Hercegovina. Svetište čini pećina u kojoj se nalazi vrelo, a voda ne otiče iz nje. Voda iz vrela smatra se čudotvornom, a prema vjerovanju hodočasnika, liječi mnoga kožna oboljenja. Komisija za očuvanje nacionalnih spomenika, na sjednici održanoj od 13. januara 2021. godine, donijela je odluku da se svetište proglasi za nacionalni spomenik Bosne i Hercegovine. Ovu odluku Komisija je donijela u sljedećem sastavu: Amir Pašić, Goran Milojević i Radoje Vidović (predsjedavajući).